CELEX: 62021CN0192
Language: fi
Date: 2021-03-26 00:00:00
Title: Asia C-192/21: Ennakkoratkaisupyyntö, jonka Tribunal Superior de Justicia de Castilla y León (Espanja) on esittänyt 26.3.2021 – Clemente v. Comunidad de Castilla y León (Dirección General de la Función Pública)

5.7.2021   
            
            
               FI
            
            
               Euroopan unionin virallinen lehti
            
            
               C 263/5
            
         
      Ennakkoratkaisupyyntö, jonka Tribunal Superior de Justicia de Castilla y León (Espanja) on esittänyt 26.3.2021 – Clemente v. Comunidad de Castilla y León (Dirección General de la Función Pública)
      (Asia C-192/21)
      (2021/C 263/07)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Tribunal Superior de Justicia de Castilla y León
      
         Pääasian asianosaiset
      
      
         Kantaja: Clemente
      
         Vastaaja: Comunidad de Castilla y León (Dirección General de la Función Pública)
      
         Ennakkoratkaisukysymykset
      
      
                  1)
               
               
                  Onko toimialaltaan yleisten työmarkkinakeskusjärjestöjen (UNICE, CEEP ja EAY) 18.3.1999 tekemän määräaikaista työtä koskevan puitesopimuksen, joka on 28.6.1999 annetun neuvoston direktiivin 1999/70 liitteenä (1), 4 lausekkeen 1 kohdassa tarkoitettua käsitettä ”vastaava vakituinen työntekijä” tulkittava siten, että vahvistettaessa henkilön palkkaluokkaa, väliaikaisena toimihenkilönä suoritettu työskentely ennen vakituisen virkamiehen aseman saamista on rinnastettava toisen vakituisen virkamiehen suorittamiin tehtäviin?
               
            
                  2)
               
               
                  Onko toimialaltaan yleisten työmarkkinakeskusjärjestöjen (UNICE, CEEP ja EAY) 18.3.1999 tekemän määräaikaista työtä koskevan puitesopimuksen, joka on 28.6.1999 annetun neuvoston direktiivin 1999/70 liitteenä, 4 lausekkeen 1 kohtaa tulkittava siten, että sekä se, että tämä aika on jo arvioitu ja otettu huomioon vakituiseksi virkamieheksi tulon yhteydessä, että kansallisessa lainsäädännössä säädetty virkamiesten urakehitysjärjestelmä ovat asiallisia syitä, joiden vuoksi on perusteltua, että vahvistettaessa vakituisen virkamiehen palkkaluokkaa, väliaikaisena toimihenkilönä suoritettua työskentelyä ennen vakituisen virkamiehen aseman saamista ei oteta huomioon?
               
            
         (1)  Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annettu neuvoston direktiivi 1999/70/EY (EYVL 1999, L 175, s. 43)